ועדת הכלכלה, כנסת 15, פרוטוקול מספר 183, 2000-08-21 10:45

חברי ועדה: מוסי רז מוזמנים: רחל אדם, עו"ד לשכה משפטית, המשרד לאיכות הסביבה ברוך ובר אגף מים ונחלים, המשרד לאיכות הסביבה אילנה מישר, עו"ד מנהלת המחלקה לבריאות הסביבה, משרד הבריאות דב באסל מהנדס איכות סביבה, התאחדות התעשיינים יעל אלסקי אדם טבע ודין שאול ארלוזרוב יו"ר אגודת מהנדסי המים בישראל יצחק שלדוב יו"ר אגודת מהנדסי כימיה וכימאים רקפת כץ החברה להגנת הטבע משה אבנון משרד הפנים

קצרנית: נושא: תקנות המים (מניעת זיהום מים) (מתכות ומזהמים אחרים), התש"ס-2000.

קצרנית: תקנות המים (מניעת זיהום מים) (מתכות ומזהמים אחרים)

אברהם פורז: תקנות המים (מניעת זיהום מים) (מתכות ומזהמים אחרים).

אברהם פורז: יש למישהו הערות לסעיף 1?

משה אבנון: אנחנו מבקשים בסעיף מטרות להוסיף את המילים: "מערכות להולכת שפכים".

אברהם פורז: יש למישהו התנגדות?

ברוך ובר: חוק המים כולל גם מערכות הובלה.

ברוך ובר: אין לנו התנגדות מהותית, אבל מבחינה מקצועית זה לא משנה.

משה אבנון: אני לא רוצה להתווכח, אבל אני מציע להוסיף את זה כי זה חלק מהעניין.

אברהם פורז: סעיף מטרות אפשר גם למחוק.

אברהם פורז: זה לא משנה.

אברהם פורז: חבל שנבזבז זמן על ניסוח של מטרות, כאשר לסעיף המטרות אין שום דרך אופרטיבית.

אברהם פורז: בואו נעזוב כרגע את כל ההגדרות ונחזור אליהן בסוף.

ברוך ובר: לגבי הגדרת "מפעל", כדי לא להפיל ברשת את מי שלא צריך להפגע, צריך להוסיף: "מקום שבו נעשה טיפול פני שטח בשטיפה".

ברוך ובר: יש הגדרה לשטיפה.

אברהם פורז: טוב.

אברהם פורז: לגבי סעיף 3, יש למישהו הערה?

ברוך ובר: אנחנו מרחיבים את התחולה של התקנות לכולם.

ברוך ובר: באה התאחדות התעשיינים והעלתה חשש לגבי מקום שבו יהיה BAT ולא יגיעו לפרמטרים הללו.

ברוך ובר: לצורך פתח מילוט, אנחנו רוצים לומר שמקום שבו הממונה ראה לנכון כי מפעל שמשמש לBAT לא יכול להגיע לפרמטרים הללו, הוא יהיה רשאי להצמיד פרמטרים על פי BAT אחר.

רחל אדם: אנחנו מציעים להוסיף בסייפה של (ה) : "אולם רשאי הממונה לאשר ריכוז מירבי העולה על האמור בתוספת לתקנות אלה, אם שוכנע כי המוגבל משתמש בטכנולוגיה הקרובה והזמינה ביותר".

רקפת כץ: למה בסוף סעיף (ה) כתוב "למעט בתי חולים"?

אילנה מישר: אנחנו ביקשנו להוציא את זה, משום שאין לנו תקציב לדאוג ליישום.

אילנה מישר: יש תקנות קודמות בנושא מים שעדיין צריכות להיות מיושמות.

אברהם פורז: מה התחולה של הסעיף?

ברוך ובר: 3 חודשים.

אברהם פורז: למה לא לכתוב שלבתי החולים זה יהיה בתוקף שנה מהיום?

אילנה מישר: סליחה, יש לנו תקנות קודמות שכבר נכנסו לתוקף ועדיין לא מצאו את התקציב.

אילנה מישר: אנחנו בפיגור של שנה.

אברהם פורז: אם יהיו לכם תקנות התקציב יימצא.

אברהם פורז: תראו, יש פה דבר צורם לגבי בתי החולים.

אברהם פורז: משרד הבריאות מוציא את עצמו מהחוק בנושא של בריאות.

אילנה מישר: מכניסים פה את נושא המפעל בצורה מאוד גורפת, מבלי שהתארגנו ליישום.

אברהם פורז: אבל למה נותן שירותים אחר כן ובית חולים לא?

אילנה מישר: זה עניין של עלות תקציבית.

אילנה מישר: לפי הכללים של חקיקת משנה, אסור שמשרד ממשלתי יתקין תקנות שמטילות עלות תקציבית על משרד ממשלתי אחר ללא שיש מקור למימון התקנות.

אברהם פורז: אנחנו לא כפופים לכללים האלה.

אברהם פורז: אנחנו אומרים שהתקנות לגבי בתי חולים ייכנסו לתוקף בעוד שנה.

אברהם פורז: זה יתן לכם זמן למצוא את מעט הכסף שצריך.

אברהם פורז: זה לא סביר שכל המדינה תנהג בדרך מסויימת, ובתי החולים ששייכים למשרד הבריאות יהיו החורגים העיקריים.

אילנה מישר: אנחנו מדברים על סעיף שהוא בלאו הכי מאוד מוגבל.

אילנה מישר: זה בחירה בין טיפול ועלויות להצלת חיי אדם, לעלויות אחרות שאולי המדינה.

אילנה מישר: .

אברהם פורז: את זה אפשר להגיד על 1001 נושאים.

אילנה מישר: השרה לאיכות הסביבה, לפני שהיא מפרסמת את התקנות, צריכה להתחייב שלתקנות יש סעיף תקציבי לביצוע.

אברהם פורז: אותנו זה לא מחייב.

אברהם פורז: אנחנו מוציאים את בתי החולים עכשיו, כאשר אנחנו מחייבים אותם 9 חודשים אחרי כולם להגיע לאותו מצב.

אילנה מישר: זה ימנע את פירסום התקנות.

אילנה מישר: איך השרה לאיכות הסביבה יכולה לאשר..

אברהם פורז: היא תגיד שהיא לא אשמה ושוועדת הכלכלה הכריחה אותה.

אברהם פורז: לגבי סעיף 4, יש הערות?

משה אבנון: פה אנחנו מבקשים להוסיף: "למניעת זיהום במערכות הולכת השפכים והטיפול בהם".

אברהם פורז: אחרת זה לא?

משה אבנון: לא.

משה אבנון: אחרת זה רק מקורות המים והקרקע.

אברהם פורז: אם המקור לא שופך, אז מה ההולכה מעניינת?

אברהם פורז: אם עצרנו את זה בשלב הברז, מה איכפת לי הצינור?

משה אבנון: הצינור מוליך את המים.

משה אבנון: ברגע שאנחנו סוגרים את המים במקום, כל אותם גורמים שעשויים לפגוע בצנרת ובמתקני הטיהור.

משה אבנון: .

אברהם פורז: כתוב ככה: "לא יזרים אדם מחוץ למפעלו שפכים שריכוז המזהמים בהם..

אברהם פורז: מעבר לתקן".

אברהם פורז: זה לא רלוונטי מה קורה בהמשך הדרך.

אברהם פורז: משער המפעל שלו אסור שייצא אלא בפרמטר מסויים.

אברהם פורז: אסור שייכנס לצנרת הכללית אלא לאחר שהוא עבר איזה שהוא תהליך של טיהור.

אברהם פורז: כל היתר לא רלוונטי.

אברהם פורז: המטרה היא בשלב הייצור של המים האלה.

אברהם פורז: אין צורך בזה.

אברהם פורז: לסעיף 5 יש הערות?

אברהם פורז: לסעיף 6?

אברהם פורז: לסעיף 7?

אברהם פורז: לסעיף 8?

אברהם פורז: לסעיף 9?

אברהם פורז: לסעיף 10?

אברהם פורז: לסעיף 11?

אברהם פורז: לסעיף 12?

אברהם פורז: לסעיף 13?

משה אבנון: גם (א) וגם (ב) בסעיף 13 מדברים על מפעל שכמות השפכים שבו עולה על 20 מטרים מעוקבים.

משה אבנון: אנחנו טוענים שבגלל שמפעל של 5 מטרים מעוקבים עשוי לגרום לזיהום יש להוריד את הכמות ל-5 מטרים מעוקבים.

ברוך ובר: ניהלנו על התקנות האלה מסע התדיינות די ממושך עם התאחדות התעשיינים.

ברוך ובר: כמות השפכים של מפעלים שמזרימים 5 מטר קוב ב-8 שעות היא מאוד קטנה.

ברוך ובר: אם לא יתחזקו את הרשמים האלה, הם יתקלקלו.

ברוך ובר: להטיל על בתי מלאכה קטנים תוספת בדיקה יקרה נראה לנו מיותר.

אברהם פורז: הבנתי את העניין, אבל נדמה לי ש20 מטר ב-8 שעות עבודה לא יאפשר לכם פיקוח אמיתי על העסק הזה.

ברוך ובר: יש לנו דיגום.

אברהם פורז: אתה חייב לקבוע פרמטר אחר כדי שתהיה לו יכולת אכיפה.

ברוך ובר: במפעל שפועל יותר יש לנו את המכשירים היותר יקרים, ואילו במפעל קטן שיש בו שני פועלים אני דורש מכשיר פשוט.

אברהם פורז: כל מה שאני מנסה לומר לך, שההגדרה של 8 שעות עבודה זאת הגדרה.

אברהם פורז: .

ברוך ובר: אפשר לומר שניים וחצי קוב לשעה.

אברהם פורז: אתה יכול לומר שכמות השפכים לשעה היא גג שניים וחצי, כאשר בכל שעה נתונה הוא צריך לעדכן את זה.

מוסי רז: למה שניים וחצי ולא 5?

אברהם פורז: ברגע שהוא פולט יותר מ-3 קוב לשעה, הוא חייב מכשיר כזה.

אברהם פורז: לקשור את זה עם שעות העבודה, גורם לדעתי להעדר יכולת אכיפה.

מוסי רז: אבל מה הסיבה שקבעת את זה על שניים וחצי ולא על חמש?

ברוך ובר: הסיבה היא שצריך איזה שהוא מספר שיבדיל בין בתי מלאכה זעירים ובין מפעלים יותר גדולים.

ברוך ובר: מצאנו שכשיש הרבה בתי מלאכה זעירים מספיקה הסריקה הזאת, וסריקה יותר גדולה מתחילה להיות טעונה מכשירי ניטור יותר משוכללים.

אברהם פורז: בכל מקום שזה למעלה מ-2 מטר מעוקבים לשעה הוא חייב במכשיר.

אתי בנדלר: זאת אומרת הכוונה היא לשעה כלשהי ולא לממוצע.

אברהם פורז: נכון.

אברהם פורז: אי אפשר לבדוק ממוצעים.

משה אבנון: אני לא אתייחס לנושא של שני קוב לשעה, כי זה נושא שניתן לבדוק אותו.

משה אבנון: אנחנו נגד פשרה שעשו פה עם התעשיינים.

משה אבנון: עשרות מפעלים קטנים מעמיסים על מערכת ניטור שפכים עומס בלתי רגיל, שזאת בעיה קשה מאוד.

משה אבנון: זה נופל אחר כך על הרשויות המקומיות.

משה אבנון: זה שצריך להחמיר בכמות המזהמים שמזרימים לתוך המערכת.

משה אבנון: .

אברהם פורז: המשרד המופקד ניהל דיאלוג והגיע להסכמות מסויימות.

אברהם פורז: אני חושב שצריך לגלות איזו שהיא מידה של גמישות.

אברהם פורז: עד עכשיו כנראה גם זה לא היה.

אברהם פורז: בואו ניתן לזה איזו שהיא תקופה.

אברהם פורז: השר לאיכות הסביבה יכול להחמיר בכל עת.

אברהם פורז: לא פותרים את כל הבעיות ביום אחד.

אברהם פורז: אם פותרים 80% מהבעיות זה גם משהו.

משה אבנון: אתה יודע מה ההבדל בינינו ובין המשרד לאיכות הסביבה?

משה אבנון: המשרד לאיכות הסביבה דואג אולי לזיהום המים, אבל מי שצריך למנוע את זיהום המים זה משרד הפנים.

משה אבנון: זה מה שקורה בשטח.

אברהם פורז: אני נקלע לא פעם לויכוח בין משרדי הממשלה, שצריך להתקיים במקום אחר.

אברהם פורז: המשרד המוביל צריך לדבר עם כל הגורמים הרלוונטים, ואחר כך לבוא עם איזה שהוא משהו שמוסכם או לא מוסכם.

אברהם פורז: הם הגיעו להסכמה עם התעשיינים.

אברהם פורז: אני לא יכול ללכת מעבר לזה.

ברוך ובר: ב-13(א) במקום "שפכים" צꗬÂ‹Ѝ_ደ¿

ברוך ובר: __ __Ѐ_瑄_ 橢橢쿽쿽_________Ѝ_꠷_ꖟ_ꖟ_㟳___.

ברוך ובר: ______________________________l__Ɛ___Ɛ_Ɛ___Ɛ___Ɛ___Ɛ___Ɛ_______ˌ___㉀___㉀___㉀_8_㉸_“_㊔_¬_ˌ___䪙_ê_㍌___㍌_"_㍮

ברוך ובר: ___㍮___㍮___㍮___㍮___㍮___䨀___䨂___䨂___䨂___䨂___䨂___䨂_$_䮃_Ƞ_䶣_\

ברוך ובר: _䨦_-_________Ɛ___㍮

ברוך ובר: ___________㍮___㍮___㍮___㍮

ברוך ובר: ___䨦__ במים ולא בזיהום.

ברוך ובר: אתה לא יכול לעשות את זה, כי התקנה לא קובעת פרמטרים.

ברוך ובר: בכל מקרה צריך לבוא בקר ולקחת בדיקה, ואם זו חריגה להגיש תביעה משפטית.

ברוך ובר: מה שנבקש זה ניטור עצמי של המפעל עצמו, לא יותר מזה.

ברוך ובר: בכל מקרה מישהו יצטרך לבוא ולדגום ולעשות אנליזה, ורק אז,

ברוך ובר: אם ישנה חריגה בחומציות, להגיש תביעה.

מוסי רז: כן, אבל מה עם מפעל קטן שמזרים נאמר 1.9 מטר מעוקב לשעה שפכים שהם הרבה יותר מזוהמים?

מוסי רז: זה הרבה יותר גרוע מאשר אחד שמזרים 2.1 שחורג בטיפונת.

ברוך ובר: החומציות זה הפרמטר הכי פחות חשוב מכל הדברים האלה, אבל זמין מבחינת בדיקה ON LINE.

אברהם פורז: גם ב13(ב) אנחנו מורידים את שעות העבודה.

אתי בנדלר: "לא יותר מ-2 מטרים מעוקבים בשעה נתונה כלשהי".

אברהם פורז: רבותי, מה עם 13(ג)?

אברהם פורז: יש שאלות ל14?

אברהם פורז: ל15?

משה אבנון: לגבי 15, הדיגום חייב להעשות על ידי גורם מוסמך.

אברהם פורז: אבל הדגימה היא בכל מקרה דגימה, לא?

משה אבנון: לא.

משה אבנון: הדגימה צריכה להילקח במשך כל שעות הפעילות של המפעל.

אברהם פורז: מה אתם אומרים על העניין של דוגם מוסמך?

ברוך ובר: אני מסכים עם עמיתי, רק אני חושב שזה צריך להיות ברמה אחרת.

אברהם פורז: האם נכון לרגע זה יש דבר כזה של דוגם מוסמך?

ברוך ובר: אין עדיין מערכת חוקית שמגדירה מה זה דוגם מוסמך.

אברהם פורז: מה זה מעבדה מוכרת?

ברוך ובר: על פי הרשות להסמכת מעבדות.

אברהם פורז: אני מציע לכתוב שזה יינתן לגורם שיש לו היכולת לבצע את העבודה באופן מיומן.

משה אבנון: אסור שייווצר מצב שהמפעל לוקח איש שלו שלוקח את הדגימה.

אברהם פורז: אמרנו שהוא יתן את זה רק לגורם שיכול לבצע את הבדיקה באופן מיומן.

משה אבנון: היות ובתהליך הייצור יכול להיות שבשעתיים מסויימות יש זיהום, מה שבשעתיים לאחר מכן אין, הדגימה חייבת להלקח לאורך כל הפעילות.

אברהם פורז: אבל זה עולה כסף.

משה אבנון: אנחנו אומרים שכשהדגימה נלקחת, היא צריכה להילקח לאורך כל תהליך הייצור ומאותו מפעל.

משה אבנון: אם הוא עובד 24 שעות, זה צריך להיות דגימה לאורך 24 השעות.

דב באסל: מכיוון שהדוגם יהיה מיומן הוא ידע איך ליישם את זה.

אברהם פורז: אם הוא יהיה מיומן, הוא יעשה את זה כמו שצריך.

משה אבנון: זה לא מה שכתוב כאן.

אברהם פורז: גם כשאתה רוצה מים רותחים מהברז, בהתחלה המים עדיין קרים.

אברהם פורז: אתה לא יכול להגיד שכתוצאה מזה יש בברז מים קרים.

אברהם פורז: אותו דבר פה.

אברהם פורז: מי שמיומן יודע את זה.

משה אבנון: הבעיה היא אחרת.

משה אבנון: הם כותבים פה "במשך שעתיים או 10 מטרים מעוקבים".

משה אבנון: בתהליך הייצור יכול להיות מצב שבשעתיים ראשונות אין בכלל זיהום.

משה אבנון: .

אברהם פורז: האם כדי לבדוק למה מנוע מתחמם אתה מתניע את המכונית רק ל5 דקות?

אברהם פורז: לא, אתה נותן לו לעבוד חצי שעה ואחר כך אתה בודק למה הוא מתחמם.

אברהם פורז: אם הבדיקה לא נעשית על-מנת לכסות את האירוע כולו, אז זאת לא בדיקה.

משה אבנון: אז למה קבענו פה שעתיים או 10 מטרים מעוקבים?

אברהם פורז: זה ברור לגמרי שהבדיקה צריכה להעשות בצורה כזאת שתשקף את הדבר האמיתי, ולא תהיה איזו בדיקה שלא תשקף שום דבר.

ברוך ובר: פה במקום הממונה ורשות הרישוי צריך את הממונה או את רשות הרישוי.

אברהם פורז: בסדר, אנחנו מסכימים להוסיף את המילה "או".

אברהם פורז: 15 אושר.

אברהם פורז: 16? 17?

רחל אדם: בסעיף 17 צריך להתאים את האותיות.

אברהם פורז: אנחנו מאשרים לכם כל התאמה של אותיות.

ברוך ובר: אין 4(א), יש 4(1)(2)(3).

אברהם פורז: רבותי, אנחנו מאשרים את הכנסתם של כל התיקונים הטכניים המתחייבים.

אילנה מישר: אני מבקשת שהתחולה לבתי החולים תהיה אחרי שנתיים במקום אחרי שנה.

אברהם פורז: אתה תסתדרו.

ברוך ובר: מאחר וכל הזיהום שנוגע לבתי החולים הוא אולי מהסדנא שיש שם, אולי שזה יחול רק על הסדנא מעכשיו ולגבי הדברים האחרים התחולה תהיה אחרי שנה וחצי או יותר.

אברהם פורז: אני לא רוצה.

אברהם פורז: אני חושב שיש גם מראית עין.

אברהם פורז: אי אפשר לחייב מדינה שלמה ליישר קו ורק שבתי החולים יהיו מחוץ לחוק.

אברהם פורז: רבותי, לסעיף ההגדרות יש הערות?

אברהם פורז: אין.

אברהם פורז: אנחנו גם מאשרים את התוספת על כל המרכיבים שלה והמספרים שבה.

אברהם פורז: אני רוצה לקוות שבעקבות התקנות האלה אכן השפכים שמוזרמים על ידי גורמים שונים ייעצרו עוד בשער המפעל, כדי שיהיה כמה שפחות זיהום.

אברהם פורז: אנחנו יודעים שחלק גדול מהזרימה נעשית במקומות שיש חדירה למי תהום.

אברהם פורז: אם אנחנו רוצים לשמור על מקורות המים שלנו, אנחנו צריכים למנוע זיהום.

אברהם פורז: הדבר הבסיסי והנכון הוא לקבוע כבר בשלב המפעל שהשפכים שיוצאים מהמפעל או מהמשתמש יהיו ברמת טיהור כזאת שלא תגרום נזקים.

אברהם פורז: נכון שזה לא טיהור סופי, אבל הם חייבים להיות מטוהרים ברמה כזאת שתמנע זיהום.

אברהם פורז: המבחן הוא לא בתקנות אלא בביצוע, כי חוקים יש לנו למכביר.

אברהם פורז: אולי בקצרה תאמר לנו איך אתם ערוכים לבדוק ולאכוף.

ברוך ובר: אנחנו מורידים ב-50% את פליטת המתכות הכבדות באיזור גוש דן לשפד"ן.

אברהם פורז: זה עובד?

ברוך ובר: יש ירידה מהותית של 50%, רק שחלק מהמפעלים שנסגרו עברו לעזה ששם אין שום דבר.

אברהם פורז: לפי מה שאני יודע, המדינות התורמות לרשות הפלסטינית מאוד מעוניינות בנושא איכות סביבה, וקל לקבל כסף לנושא איכות סביבה.

אברהם פורז: לדעתי צריך פה, במסגרת המו"מ ושיתוף הפעולה, להביא למצב שהמדינות התורמות יתנו כסף לנושא איכות סביבה לרשות הפלסטינית.

אברהם פורז: זה ברור שאם הם ישקיעו שם במשאבים לא יהיה זיהום.

אברהם פורז: גם הם הרי לא רוצים לזהם.

ברוך ובר: הם השקיעו ברשויות אבל לא במפעלים שמזרימים לרשויות.

אברהם פורז: אנחנו נצטרך ללחוץ.

אברהם פורז: זה לא חוכמה ללחוץ על מי שאין לו כסף לבצע, אבל אם נלחץ מצד אחד, ומצד שני נסייע על ידי מציאת מקורות מימון, אין סיבה שהפלסטינים לא ירצו לעשות את זה.

אברהם פורז: תראו את זה כאחת המשימות הכי חשובות שלכם, כי אחרת אין טעם.

אברהם פורז: אנחנו שלובים אחד בתוך השני בכל הנושא של המים והביוב.

אברהם פורז: אם נטפל רק במה שקורה בתחום מדינת ישראל ונתעלם ממה שקורה בתחום הרשות הפלסטינית, לא עשינו הרבה.

שאול ארלוזרוב: הוזמנו כדי להשתתף בדיון, אבל לא קיבלנו את התקנות מראש.

שאול ארלוזרוב: אין לנו שום אפשרות להתייחס לנושא כזה מבלי שנעיין בזה ברצינות.

אברהם פורז: תראה, אנחנו מאשרים את התקנות, אבל אם תהיה לכם הערה מאוד עניינית ותפנו לשרה לאיכות הסביבה, אני בטוח שהיא תהיה מוכנה לשנות ולבוא אלינו עם תיקון.

אברהם פורז: זה לא חוק ראשי של הכנסת.

אברהם פורז: מדובר פה על חקיקת משנה.

אברהם פורז: שר יכול לשנות.

אברהם פורז: אני מציע שתפנו לשר המשפטים, ותסבו את תשומת ליבו שלפעמים גורמים שונים מוזמנים לכנסת לאישור תקנות, ושחובתו של משרד שמתקין תקנות לקיים איזה שהיא מערכת של העברת החומר וקבלת הערות.

אברהם פורז: לגבי חוקי הכנסת, יש פירסום בקריאה ראשונה וכו'.

אברהם פורז: אני לא אחראי על עבודת הממשלה.

ברוך ובר: זה למעשה מיזוג של הדירקטיבה האירופית ועוד כמה תוספות של מה שקורה בATA.

אברהם פורז: רבותי, אנחנו היינו צריכים להחמיר יותר מהדירקטיבה האירופית, כי במקום שיש המון מים אז גם אם הביוב יותר מזוהם הוא נמהל בכמויות הרבה יותר גדולות של מים.

אברהם פורז: לעומת זאת, במקום שיש מחסור במים, הריכוז יותר גבוה.

אברהם פורז: זה ברור לגמרי שאם אתה מזרים למקום שהמים כמעט ולא זזים אז הכל מזוהם.

אברהם פורז: במקום שכל הזמן יורד גשם, אז זה שוטף את זה לים.

אברהם פורז: אולי זה לא טוב לים, אבל זה אחרת.

אברהם פורז: הדירקטיבה האירופית לא מחמירה כל כך.

אברהם פורז: אנחנו צריכים להחמיר יותר.

ברוך ובר: במקרה הזה זה פשוט פריצת דרך.

אברהם פורז: רבותי, אני מודה לכם.